**PROPOZÍCIE**

**Medzinárodný festival filmov s tematikou**

**"Poľovníctvo a príroda 2018”**

**Pri príležitosti konania 21. ročníka Levických poľovníckych dní, ktoré sa uskutočnia v Leviciach na zimnom štadióne v dňoch 27.4. – 4. 5. 2018 je vyhlásený** Medzinárodný festival filmovako súťažná prehliadka filmov s tematikou poľovníctvo a príroda.

Festival nadväzuje na tradíciu konania už 20. ročníkov filmových festivalov, ktoré sa konali pravidelne počas Levických poľovníckych dní a Celoštátnych poľovníckych výstav. Za toto obdobie sa predstavilo viac ako 300 filmov od slovenských, ale aj zahraničných autorov súťažiacich v jednotlivých kategóriách. Prostredníctvom filmov nám autori objektívom kamery ponúkli nazrieť na rozmanitosť našej prírody. Rokmi nám tak vzniká zaujímavá a náučná zbierka filmov, ktoré sú z roka na rok svojim prevedením kvalitnejšie a precíznejšie vypracované.

**Všetky prihlásené filmy budú hodnotené porotou a návštevníci Levických poľovníckych dní budú mať možnosť si pozrieť všetky prihlásené filmy počas verejnej projekcie počas výstavných dní a víťazi budú vyhlásení v rámci programu dňa 27.apríla 2018.**

**Kritériá pre Medzinárodný festival filmov s tematikou poľovníctvo a príroda 2018:**

|  |  |
| --- | --- |
| **do 10. 4. 2018** | **súťažiaci sa môžu do súťaže prihlasovať a zasielať svoje filmy na adresu:**  |
|  | **Slovenská poľovnícka komora,****Ing. Veronika Vallová** **Štefánikova 10, 81105 Bratislava,**tel. č.: **02/57 20 33 11, 57 20 33 17**fax.č.: **02/57 20 33 15**e-mail: **osveta@polovnictvo.sk**, **sekretariat@polovnictvo.sk** |

**Technické podmienky:**

Do súťaže môžete poslať filmy na DVD nosiči, resp. dátovom nosiči USB

Odporúčaná minutáž filmu je do 20 minút.

Pred začiatkom a na konci filmu nahrať cca 20s čierne ohraňovacie pásmo (background).

**Kategórie:**

1. „Poľovnícky dokument a náučno - metodický film“

2. „Príroda a zver“

3. „Domáce video – filmové začiatky“

Vhodné je, ak súťažiaci aj v kategórii „Domáce video – filmové začiatky“, podľa svojho scenára film zostrihá, čím vynechá rozmazané, roztrasené zábery, film otitulkuje a ozvučí.

Odborná porota bude posudzovať unikátnosť záberov, kultúrnu, etickú a estetickú úroveň, réžiu, strih, technickú i odbornú náročnosť, zmysluplné využitie minutáže, originálnosť, vystihnutie námetu a názvu, vhodný výber zvukov, hudby a pod.

***Organizátori Medzinárodného festivalu filmov s tematikou poľovníctvo a príroda 2018:***

* Slovenská poľovnícka komora
* Slovenský poľovnícky zväz
* Halali, redakcia TV relácie

Odborný garant: Osvetová komisia Slovenského poľovníckeho zväzu

**Ocenenia:**

Víťazi každej kategórie obdržia vecné ceny, diplom a pohár.

**Mediálni partneri:**

Halali - redakcia TV relácie, Poľovníctvo a rybárstvo, Poľovnícka informačná databáza

***PRIHLÁŠKA***

***na Medzinárodný festival filmov***

***“Poľovníctvo a príroda 2018”***

Meno a priezvisko autora

tel.č. e-mail:

Presná adresa a PSČ

Názov nahrávky, doba v min., kategória

*\* Súhlasím - nesúhlasím so zverejnením mojej nahrávky na výstave*

*\* Súhlasím - nesúhlasím s použitím filmu ako pomôcky napr. pri výučbe kandidátov o prvý poľovný lístok alebo verejným premietaním na akciách poriadaných SPK a SPZ (s uverejnením mena autora a názvu filmu)*

 *(\*nehodiace sa škrtnúť)*

V ***podpis:***

*Vyplnené prihlášky Vás poprosíme zaslať na adresu:*

Slovenská poľovnícka komora

Ing. Veronika Vallová

Štefánikova 10, 811 05 Bratislava

*prípadne*

mailom: osveta@polovnictvo.sk alebo sekretariat@polovnictvo.sk

**Prosíme vyplniť všetky údaje uvedené v prihláške pre potreby komunikácie.**